Daang Panlihis ng Pili

Ang Daang Panlihis ng Pili (Pili Diversion Road) ay isang daan sa bayan ng Pili, kabisera ng lalawigan ng Camarines Sur, na may habang apat na kilometro.

Paglalarawan ng ruta
Nilalampasan ng Daang Panlihis ng Pili ang kabayanan ng Pili, at nagsisilbing alternatibong ruta papuntang timog sa halip ng patuloy na dumaan sa Lansangang Maharlika, na dumadaan sa kabayanan (o "poblasyon) nito. Isa rin itong tuwirang ruta patungong bayan ng Caramoan. Malinaw na matatanaw ang katimugang gilid ng Bundok Isarog mula sa daang ito.

Bilang ng ruta
Sa ilalim ng pagpapatupad ng sistemang pamilang ng mga ruta ng Kagawaran ng Pagawaing Bayan at Lansangan (DPWH) noong 2014, ang buong daang panlihis ay isang bahagi ng Pambansang Ruta Blg. 673 (N673) ng sistema ng lansangang bayan sa Pilipinas.

Mga sanggunian

Pili Diversion Road